《答梅圣俞见赠》
宋代·苏舜钦

自嗟处身拙，与世尝龃龉。至于作文章，实亦少精趣。

低摧朝市间，所向触谤怒。夫子兴众殊，琢饰贶佳句。

将然纸上动，读毕恐飞去。自觉异平居，恍忽忘世故。

迥如出泥涂，熏涤失臭污。衣之青霞裾，饮以紫蕊露。

輶轩驾飞黄，蹀躞上夷路。古贵知者稀，流俗岂足顾。

雅意虽可珍，三复未敢报。退惭百不堪，尚恐君悔误。

作者简介：苏舜钦（1008—1048）北宋诗人，字子美，开封（今属河南）人，曾祖父由梓州铜山（今四川中江）迁至开封（今属河南）。曾任县令、大理评事、集贤殿校理，监进奏院等职。因支持范仲淹的庆历革新，为守旧派所恨，御史中丞王拱辰让其属官劾奏苏舜钦，劾其在进奏院祭神时，用卖废纸之钱宴请宾客。罢职闲居苏州。后来复起为湖州长史，但不久就病故了。他与梅尧臣齐名，人称“梅苏”。有《苏学士文集》诗文集有《苏舜钦集》16卷，《四部丛刊》影清康熙刊本。1981年上海古籍出版社出版《苏舜钦集》。